इस कथन में कोई अतिशयोक्ति नहीं है कि पश्चिमी जगत में राजनीतिक विज्ञान अरस्तू से ही प्रारम्भ हुआ। यद्यपि अरस्तू के पूर्व प्लेटो ने राजनीति पर विचार किया था, किन्तु उसका सम्पूर्ण ज्ञान कल्पना पर आधारित है। वह अपने कल्पनालोक में ही खोया रहता है और वास्तविकता से कोई सम्बन्ध नहीं रखता। प्लेटो की पद्धति निगमनात्मक है और वह केवल इस बात का विचार करता है। कि आदर्श राज्य कैसा होना चाहिए, यथार्थ राजनीतिक स्थिति से उसे कोई मतलब नहीं है। ऐसी स्थिति में हम उसे कलाकार, कवि या दार्शनिक भी कह सकते हैं, विषय पर क्रमबद्ध रूप से विचार करने वाला वैज्ञानिक नहीं। इसके अतिरिक्त प्लेटो के द्वारा राजनीति विज्ञान को स्वतन्त्र विज्ञान का पद नहीं प्रदान किया गया, वह राजनीतिशास्त्र को नीतिशास्त्र का एक अंग मानता है। राजनीतिक विज्ञान को एक स्वतन्त्र विज्ञान का पद प्रदान करने का कार्य अरस्तू के द्वारा ही किया गया।  निम्नलिखित कारणों के आधार पर अरस्तू को राजनीतिक विज्ञान का जनक कहा जा सकता है-